# Na osnovu člana 68. stav (1) Zakona o zaštiti okoliša ("Službene novine Federacije BiH", broj: 15/21) i člana 19. stav (1) Zakona o Vladi Federacije Bosne i Hercegovine ("Službene novine Federacije BiH", br. 1/94, 8/95, 58/02, 19/03, 2/06 i 8/06), Vlada Federacije Bosne i Hercegovine, na \_\_\_\_\_ sjednici održanoj \_\_\_\_\_\_\_2021. godine, donosi

**UREDBU O**

**IZMJENI I DOPUNIUREDBE O PROJEKTIMA ZA KOJE JE OBAVEZNA PROCJENA UTICAJA NA OKOLIŠ I PROJEKTIMA ZA KOJE SE ODLUČUJE O POTREBI PROCJENE UTICAJA NA OKOLIŠ**

**Član 1.**

U Uredbi oprojektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novineFederacije BiH"**,** broj: 51/21) (u daljem tekstu Uredba) iza člana 10. dodaje se novi član 10a. koji glasi:

„Za projekte čija aktivnost nije navedena u Prilogu II. ove Uredbe ili su ispod navedenih kapaciteta primjenjuju se odredbe člana 84. Zakona o zaštiti okoliša ("Službene novine Federacije BiH", broj: 15/21) kojima se kroz druge dozvole propisuju opće obaveze operatera u vezi zaštite okoliša.“

**Član 2.**

Prilog II. Uredbe mijenja se i glasi:

**PRILOG II.**

**PROJEKTI ZA KOJE FEDERALNO MINISTARSTVO ODLUČUJE O POTREBI PROVOĐENJA PROCJENE UTICAJA NA OKOLIŠ**

|  |
| --- |
| **1. POLJOPRIVREDA, ŠUMARSTVO I AKVAKULTURA** |
| (a) Projekti restrukturiranja poljoprivrednog zemljišta i farmi; |
| (b) Projekti iskorištavanja neobrađene zemlje ili poluobrađenih područja u intenzivne poljoprivredne svrhe površine 10 ha i veće; |
| (c) Projekti upravljanja vodom za poljoprivredu, uključujući projekte navodnjavanja i odvodnje tla; pri čemu je površina navodnjavanja 2.000 ha i veće, a u slivu Jadranskog mora u području 300 ha i veće |
| (d) Početno pošumljavanje u svrhu prenamjene zemljišta površine 50 ha i više i sječa/krčenje šuma radi prenamjene zemljišta na površini većoj od 10 ha; |
| (e) Projekti intenzivnog uzgoja životinja[[1]](#footnote-1) i to: - 1000 mjesta za tovljenike (preko 30 kg), - 500 mjesta za krmače,- 20.000 mjesta za brojlere i 15.000 mjesta za kokoške i više u proizvodnom ciklusu, - 300 mjesta za krupnu stoku,- 500 mjesta sitnu stoku (ovce, koze), |
| (f) Projekti intenzivnog uzgoja ribe u ribnjacima površine 1,5 ha |
| (g) Isušivanje tla za povrat zemlje od mora. |
| **2. EKSTRAKTIVNA INDUSTRIJA** |
| (a) Kamenolomi i površinski kopovi površine, te vađenje treseta (projekti koji nisu uključeni u Prilog I. ove uredbe); |
| (b) Podzemno vađenje ruda;  |
| (c) Dobijanje minerala jaruženjem rijeka ili mora;  |
| (d) Dubinski kopovi, posebno: 1. geotermalni iskopi
2. iskopi za skladištenje nuklearnog otpadnog materijala;
3. iskopi za snadbijevanje vodom, osim iskopa koji služe istraživanju stabilnosti tla;
 |
| (e) Površinska industrijska postrojenja za vađenje uglja, nafte, prirodnog gasa i željezne rude, te bituminoznog škriljevca.  |
| **3. ENERGETSKA INDUSTRIJA** |
| 1. Industrijska postrojenja za proizvodnju električne energije, vodene pare, tehnološke pare, tople vode i zagrijanih gasova uključujući i parne kotlove uz korištenje svih vrsta goriva snage veće od 20 MW,
 |
| (b) Industrijska postrojenja za prijenos gasa, pare i tople vode; prijenos električne energije nadzemnim kablovima napona 110 kV i više koji su u sklopu prijenosne mreže i dužine 15 km i više  |
| (c) Površinsko skladištenje prirodnog gasa kapaciteta 10.000 m i više. |
| (d) Podzemno skladištenje zapaljivih gasova kapacitta 10.000 m3 i više. |
| (e) Površinsko skladištenje fosilnih goriva kapaciteta 10.000 m3 i više |
| (f) Industrijsko briketiranje uglja i lignita;  |
| (g) Postrojenja za preradu i skladištenje radioaktivnog otpada (osim onih uključenih u Prilog I.); |
| (h) Postrojenja koja koriste snagu vjetra za proizvodnju energije ukupne snage preko 10 MW;  |
| (i) Postrojenja za hvatanje tokova CO2 radi geološkog skladištenja iz postrojenja koja nisu obuhvaćena Prilogom I. ove uredbe. |
| (j) Proizvodnja biogoriva kapaciteta 20.000 t/godišnje i više. |
| **4. PROIZVODNJA I PRERADA METALA** |
| (a) Postrojenja za proizvodnju sirovog željeza ili čelika (primarna ili sekundarna fuzija) uključujući kontinuirano lijevanje;  |
| (b) Postrojenja za preradu neobojenih metala: 1. valjaonice;
2. kovačnice sa čekićima;
3. primjena zaštitnih navlaka od fuzioniranog metala;
 |
| (c) Ljevaonice neobojenih metala;  |
| (d) Postrojenja za topljenje, uključujući i legiranje, obojenih metala, osim plemenitih metala, uključujući proizvode dobivene revitalizacijom (rafiniranje, lijevanje u ljevaonicama itd.);  |
| (e) Postrojenja za površinsku obradu metala i plastičnih materijala elektrolitičkim ili hemijskim postupkom  |
| (f) Proizvodnja i sastavljanje cestovnih motornih vozila i proizvodnja motora za putna motorna vozila;  |
| (g) Brodogradilišta;  |
| (h) Postrojenja za izgradnju i popravak aviona;  |
| (i) Proizvodnja željezničke opreme;  |
| (j) Lijevanje metala i postrojenja za oblikovanje metala eksplozivom;  |
| (k) Postrojenja za pečenje i pročišćavanje metalne željezne rude.  |
| **5. MINERALNA INDUSTRIJA** |
| (a) Koksare (destiliranje suhog uglja);  |
| (b) Postrojenja za proizvodnju cementa, cementnog klinkera i kreča (vapna) |
| (c) Postrojenja za proizvodnju azbesta i azbestnih proizvoda (projekti koji nisu uključeni u Prilog I. ove uredbe); |
| (d) Postrojenja za proizvodnju stakla, uključujući i staklena vlakna; |
| (e) Postrojenja za topljenje mineralnih materija, uključujući i proizvodnju mineralnih vlakana;  |
| (f) Proizvodnja keramičkih proizvoda pečenjem, posebno krovnih crijepova, cigle, vatrostalne cigle, keramičkih pločica, kamenog ocakljenog posuđa i porculana  |
| **6. HEMIJSKA INDUSTRIJA (PROJEKTI KOJI NISU UKLJUČENI U PRILOG I. OVE UREDBE)** |
| 1. Obrada prijelaznih (popluproizvoda) proizvoda i proizvodnja hemikalija godišnjeg kapaciteta 10.000 t i više;
 |
| 1. Proizvodnja pesticida i farmaceutskih proizvoda, boja i lakova, gume i peroksida
 |
| (c) Objekti za skladištenje nafte, petrohemijskih i hemijskih proizvoda skladišnog kapaciteta 10.000 t RS i više. |
| **7. PREHRAMBENA INDUSTRIJA** |
| (a) Proizvodnja biljnih i životinjskih ulja i masti dnevnog kapaciteta 10 t i više; |
| (b) Pakiranje i konzerviranje biljnih i životinjskih proizvoda dnevnog kapaciteta 10 t i više; |
| (c) Proizvodnja mliječnih proizvoda godišnjeg kapaciteta 10.000 t i više; |
| (d) Varenje piva vrenjem slada godišnjeg kapaciteta 250.000 hl i više; |
| (e) Priprema alkoholnih pića, bezalkoholnih pića i sirćeta dnevnog kapaciteta 10.000 l i više |
| (f) Proizvodnja slatkiša i sirupa godišnjeg kapaciteta 5.000 t i više; |
| (g) Klaonice godišnjim kapaciteta 10.000 t/g i više. |
| (h) Proizvodnja ili rafinisanje šećera ili proizvodnja industrijskog škroba godišnjeg kapaciteta 10.000 t i više;  |
| (i) Tvornice ribljeg brašna i ribljeg ulja;  |
| (j) Postrojenje za preradu ribe dnevnog kapaciteta 1 t i više;  |
| **8. TEKSTILNA, KOŽNA, DRVNA I PAPIRNA INDUSTRIJA** |
| (a) Industrijska postrojenja za proizvodnju papira i kartona (projekti koji nisu uključeni u Prilog I.);  |
| (b) Postrojenja za predobradu (npr. pranje, izbjeljivanje ili merceriziranje) ili bojenje vlakana ili tkaninadnevnog kapaciteta 10 t i više;  |
| (c) Postrojenja za preradu i proizvodnju celuloze.  |
| (d) Industrija tekstila i kože dnevnog kapaciteta 10 t;  |
| **9. INDUSTRIJA GUME** |
| Proizvodnja i obrada proizvoda na bazi gume i prerade kaučuka. |
| **10. INFRASTRUKTURNI PROJEKTI** |
| (a) Izgradnja industrijskih kompleksa površine 5 ha i više; |
| (b) Projekti urbanog razvoja uključujući izgradnju trgovačkih, poslovnih i prodajnih centara ukupne površina je 6 ha i više; |
| (c) Nadzemna ili podzemna parkirališta za automobile 1000 mjesta i više; |
| (d) Stadioni i rekreacijski centri sa pratećim objektima 25.000 posjetilaca i više; |
| (e) Izgradnja željeznica (osim gradskih i prigradskih) i intermodalnih[[2]](#footnote-2)/željezničkih objekata za i intermodalnih/željezničkih terminala za kombinovani utovar i istovar (projekti koji nisu uključeni u Prilog I. ove uredbe); |
| (f) Izgradnja aerodroma (projekti koji nisu uključeni u Prilog I. ove uredbe); |
| (g)Izgradnja magistralnih i regionalnih cestadužine 10 km i više |
| (h)Izgradnja luka i lučkih postrojenja, uključujući i ribarske luke s više od 100 vezova;  |
| (i) Izgradnja unutrašnjih plovnih puteva koji nisu uključeni u Prilog I. i izgradnja kanala i objekata za odbranu od poplava;  |
| (j) Brane i ostala postrojenja za zadržavanje ili dugoročno skladištenje/akumuliranje vode (projekti koji nisu uključeni u Prilog I. ove Uredbe) |
| (k) Tramvajske pruge, nadzemne i podzemne željeznice, viseće ili slične linije posebne vrste koje se isključivo ili uglavnom koriste za prijevoz putnika dužine 15 km i više; |
| (l) Cjevovodi za prenos gasa, nafte, hemikalija prečnika 200 mm i više i dužine 20 km i više; |
| (m) Gradnja dugih vodovoda (akvadukta);  |
| (n) Radovi u obalnom području za suzbijanje erozije i pomorski objekti koji mogu izmijeniti izgled obale, na primjer gatovi, molovi, lukobrani i ostali slični objekti za obranu od mora, isključujući aktivnosti na održavanju i rekonstrukciji takvih objekata;  |
| (o) Vađenje podzemne vode ili sistem vještačkog ubrizgavanja/dopunjavanja podzemne vode koji nisu uključeni u Prilog I. ove uredbe; |
| (p) Radovi/objekti za prebacivanje vodnih resursa iz jednog u drugi riječni sliv koji nisu uključeni u Prilog I. ove uredbe. |
| **11. OSTALI PROJEKTI** |
| (a) Trajne trkačke staze i testne trke za motorna vozila na području 10 ha i više  |
| (b) Prečistači otpadnih voda (projekti koji nisu uključeni u Prilog I.ove uredbe );  |
| (c) Postrojenja za testiranje mašina, turbina ili reaktora sa 20 testnih mjesta i više |
| (d) Postrojenja za proizvodnju vještačkih mineralnih vlakana;  |
| (e) Postrojenja za reciklažu, revitalizaciju i uništavanje eksplozivnih supstanci;  |
| (f) Projekti upravljanja otpadom:- odlagališta/lokacije za odlaganje mulja kapaciteta 10.000 t i više- skladištenje željeznog otpada uključujući stara vozila. sa godišnjim kapacitetom 10.000 t i više- stovarišta/skladišta opasnog otpadnog materijala dnevnog kapaciteta 10 t i više i neopasnog otpadnog materijala dnevnog kapaciteta 50 t i više. - tretman opasnog otpada (projekti koji nisu uključeni u Prilog I),- postrojenja za spaljivanje neopasnog otpada dnevnog kapaciteta 10 t i više,- postrojenja u kojima se vrši biloški, fizički i/ili hemijski tretman neopasnog otpada dnevnog kapaciteta 10 t i više,- trajno odlaganje neopasnog otpada dnevnog kapaciteta 10 t i više,- postrojenja za odlaganje, preradu ili uništavanje životinjskih leševa ili otpadaka životinjskog porijeka- postrojenja za suspaljivanje otpada. |
| **12. TURIZAM I RAZONODA** |
| (a) Skijaške staze, skijaški liftovi, žičare i srodni razvojni projekti površine 5 ha i veće;  |
| (b) Marine;  |
| (c) Turistička naselja i hotelski kompleksi izvan urbanih sredina i srodni razvojni projekti površine 5 ha i više; |
| (d) Stalni kampovi i tereni za smještaj kamp-kućica površine 5 ha i više; |
| (e) Tematski parkovi površine 5 ha i veće; |
| **13.** **(a) Svaka izmjena ili proširenje projekata iz Priloga I. ili ovog Priloga II., već odobrena, izvršena ili u postupku izvršenja, koja bi mogla imati značajne štetne učinke na okoliš (izmjene ili proširenja koja nisu uključena u Prilog I. ove uredbe);****(b) Projekti iz Priloga I. ove uredbe, namijenjeni isključivo ili uglavnom razvoju ili ispitivanju novih metoda ili proizvoda, koji se ne koriste duže od dvije godine.****c) Rekonstrukcija ili promjena u radu postojećih pogona i postrojenja za koje je izdana okolišna dozvola, a koja bi mogla imati značajan negativan uticaj na okoliš, nadležno ministarstvo koje je izdalo okolišnu dozvolu utvrđuje da li će planirana promjena znatna i da li je za istu potrebno provesti proceduru procjene uticaja na okoliš.****d) Drugi projekta za koje nosilac projekta zbog međunarodnog finansiranja zatraži ocjenu o potrebi provođenja procedure procjene uticaja na okoliš.** |

**Član 3**

**(Stupanje na snagu)**

Ova Uredba stupa na snagu osmog dana od dana objavljivanja u “Službenim novinama Federacije BiH”.

V. broj \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_2022. godine

Sarajevo

 Premijer

 \_\_\_\_\_\_\_\_\_\_\_\_\_\_\_\_\_\_\_\_\_\_

 Fadil Novalić

**O B R A Z L O Ž E NJ E**

**I . ZAKONSKI OSNOV ZA DONOŠENJE PROPISA**

Pravni osnov za donošenje ove uredbe predstavlja isti zakonski osnov na osnovu kojeg je donešena važeća uredba koja se mijenja i dopunjava, jer se dopuna odnosi na tu uredbu, pa se radi toga koristi isti zakonski osnov, i točlan 68. stav (1) Zakona o zaštiti okoliša ("Službene novine Federacije BiH", broj: 15/21) i član 19. Zakona o Vladi Federacije BiH kojim je propisano da Vlada Federacije donosi uredbe kojima se: “... bliže uređuju odnosi za provođenje zakona ....“.

**II. USKLAĐENOST SA ZAKONODAVSTVOM EVROPSKE UNIJE**

Uredbom o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novineFederacije BiH", broj: 51/21) koja je stupila na snagu 02.7.2021. godine, preuzete su odredbe Direktive 2011/92/EU Evropskog parlamenta i Vijeća od 13. decembra 2011. o procjeni učinaka određenih javnih i privatnih projekata na okoliš (kodifikacija), (Tekst značajan za EGP) (SL L 026, 28.1.2012, p.1); koja je izmijenjena i dopunjena Direktivom 2014/52/EU Evropskog parlamenta i Vijeća od 16. aprila 2014. o izmjeni Direktive 2011/92/EU o procjeni uticaja određenih javnih i privatnih projekata na okoliš, (Tekst značajan za EGP) SL L 124, 25.4.2014, Str. 1-18.

 Ova Uredba o izmjeni i dopuni uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš je u skladu sa članom 2. stavom 4., i članom 4. navedene Direktive, kojima je ostavljena mogućenost da za projekte koji su navedeni u Prilogu II. predmetne directive, države same određuju podliježu li procjeni u skladu sa članovima 5. do 10 predmetne Direktive. Države to određuju:

1. pojedinačnim ispitivanjem; ili
2. pragovima ili kriterijima koje utvrđuje država članica.

a mogu se odlučiti i za primjenu oba postupka iz tačaka (a) i (b).

Države mogu odrediti pragove ili kriterije kako bi utvrdile kada projekti ne moraju podlijegati ni donošenju odluke o procjeni utjecaja na okoliš, i/ili pragove ili kriterije kako bi se utvrdilo kada projekti u svakom slučaju podliježu procjeni utjecaja na okoliš.

Kako je zaštita okoliša u Bosni i Hercegovini u nadležnosti entiteta, Federacija Bosne i Hercegovine je iskoristila ovo pravo, a u cilju ubrzavanja procedura i smanjenja broja dozvola potrebnih za početak realizacije planiranih projekata.

**III. RAZLOZI ZA DONOŠENJE PROPISA**

Razlog za donošenje ove uredbe predstavlja činjenica što je utvrđeno da u važećoj uredbi, nisu za sve djelatnosti postavljeni pragovi (u brojevima i jedinicama mjere), tako da bi postojeći prilog u implementaciji dovodio do problema naročito kada je u pitanju uzgoj stoke i peradi (domaćinstva), nadzemne i podzemne garaže (individualni objekti sa više od jednog garažnog mjesta) i dr. Ispostavilo se da je na terenu također nejasno da li se provodi procedura za solarne elektrane, tako da su ovim izmjenama i dopunama prezicirani pragovi i na taj način poljoprivredni proizvođači te proizvođači električne energije iz sunca oslobođeni provođenja porcedura procjene uticaja na okoliš i administrativnih prepreka.

U primjeni navedene uredbe uočeni su nedostaci zbog nepostojanja donjih pragova za pojedine projekte aktivnosti, odnosno da prethodnoj procjeni uticaja na okoliš podliježu mali projekti poput: neintenzivni uzgoj stoke i peradi, izgradnja više od jednog garažnog mjesta, zatim dilema oko potrebnih procedura za izgradnju solarnih elektrana itd. što nepotrebno može biti kočnica razvoja i realizacije ovakvih projekata.

U važećoj Uredbi oprojektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novineFederacije BiH"**,** broj: 51/21) Prilog II. je apsolutno usklađen sa zakonodavstom EU, ali isti bi mogao dovesti do sporije realizacije namjeravanih manjih projekata, čak i do odustanka investitora od njihove realizacije i dr.

Ovom izmjenom i dopunom Uredbe, vrši se prilagođavanje Priloga II. uslovima u Federaciji BiH u cilju pojednostavljivanja procedura za određene projekte aktivnosti, na način da je izvršeno postavljaje donjih pragova za određene projektne aktivnosti u okviru navedene direktive koji nisu niži ili su isti donjim pragovima u Republici Srpskoj, kako bi investitori imali slične obaveze po pitaju pribavljanja neophodnih dozvola u vezi zaštite okoliša u oba entiteta Bosne i Hercegovine.

Za sve projektne aktivnosti koje nisu navedene u Prlogu II. ove Uredbe ili su ispod navedenih kapaciteta, opće obaveze zaštite okoliša moraju biti propisane kroz akte građenja i druge dozvole koje je potrebno pribaviti za određenu aktivnost, a što je u skladu sa članom 84. Zakona o zaštiti okoliša ("Službene novine Federacije BiH", broj: 15/21).

**IV. OBRAZLOŽENJE PRAVNOG RJEŠENJA**

Materija izmjena i dopuna ove Uredbe regulisana je sa njena tri člana.

Član 1. Uredbe odnosi se na one projekte čija aktivnost nije navedena u članu 1. ove uredbe ili su ispod navedenih kapaciteta, te je regulisano da se na njih primjenjuju se odredbe člana 84. Zakona o zaštiti okoliša ("Službene novine Federacije BiH", broj: 15/21) kojima se kroz druge dozvole propisuju opće obaveze operatera u vezi zaštite okoliša.

Pravno rješenje pitanja koje je predmet izmjene i dopune ove uredbe regulisano je u odredbi člana 2. ove uredbe. U toj odredbi je predviđeno da se postojeći Prilog II. zamjenjuje novim Prilogom II. radi lakšeg korištenja. Time se u cjelini pravno reguliše navedeno pitanje.

U članu 3. utvrđen je rok za stupanje na snagu Uredbe. Tom odredbom završen je cijeli tekst Uredbe.

**V. JAVNE KONSULTACIJE**

**VI. MIŠLJENJA NADLEŽNIH ORGANA**

**VI. FINANSIJSKA SREDSTVA POTREBNA ZA PROVEDBU PROPISA**

Za sprovođenje ove uredbe nisu potrebna posebna finansijska sredstva u Budžetu Federacije BiH i budžetima kantona.

1. Specijaliziran sistem uzgoja životinja u kojem se stoka drži u zatvorenom prostoru i hrani koncentratima, uz čestu upotrebu lijekova za suzbijanje bolesti koje su stalan rizik u takvim uslovima. [↑](#footnote-ref-1)
2. Robno-tranportnih objekata [↑](#footnote-ref-2)